মিসরে বিরোধীরা ২০১৪ থেকে ২০১৬ পর্যন্ত ১১৬৫টি আক্রমণ চালিয়েছে। অর্থাৎ, তিন বছর গড়ে একদিনে একটি আক্রমণ ঘটেছে। মিসরের সাম্প্রতিক ইতিহাসে এমন বড় ঘটনা হলো রাশিয়ার মেট্রো জেট বিমানে বোমা হামলা যাতে মৃতের সংখ্যা ২২৪ জন এবং আল রাউজা মসজিদে আক্রমণ, মৃতের সংখ্যা ৩০৫ জন। সামরিক আদালত জালাল আল বিহেরিকে তিন বছরের সাজা ও ৫৬০ ডলার জরিমানা করেছে। কেননা, তিনি কবিতায় সামরিক অফিসারদের ও সিসির সমালোচনা করেছেন। এই কবিতাকে সুর দিয়ে সঙ্গীত পরিবেশনের দায়ে রামি এশসামকে দোষী করা হয়। কিন্তু তিনি সুইডেনে রাজনৈতিক আশ্রয়ে আছেন। রামি যে গান গেয়েছেন, তা এরকম- ‘চারটি বছর গুণ্ডাবাহিনী নিয়ে তুমি মৌজ করেছ, আল্লাহকে তো ভুলেই গেছ, ফেরাউনকেও কি ভুলে গেছ?’